**Lanzarote** estas la plej orienta insulo de la Kanariaj Insuloj. Sian nomon ĝi ricevis de la maristo Lancelotto Malocello, kiu en 14-a jarcento atingis la insulon kaj konatigis ĝin inter francaj, britaj kaj hispanaj maristoj kaj komercistoj.

La ĉefurbo estas Arrecife. La insulo estas je 29°13' - 28°50' NO (N), 13°55' - 13°24' OK (U) (mapo Mapo)

Biogeografio
------------

Laŭ la tipologio de la Monda Natur-Fonduso (WWF), la insulon kovras la mediteraneaj sekaj duonarbaroj de akacio kaj arganio. Tiu estas tersupraĵa ekoregiono el la mediteranea ekoprovinco de la palearkta ekozono. La ekoregiono ankaŭ apartenas al la biomo de la mediteraneaj arbaroj, duonarbaroj kaj arbustaroj.

Administracio
-------------

Municipoj de Lanzarote: 1. Arrecife; 2. San Bartolomé; 3. Tías; 4. Yaiza; 5. Tinajo; 6. Teguise, kaj 7. Haría.
La insulo Lanzarote estas dividita en sep municipoj:

* Arrecife
* Haría
* San Bartolomé
* Teguise
* Tías
* Tinajo
* Yaiza

Kulturo
-------

La plej grava artisto/arkitekto en Lanzarote estis César Manrique. Li multe faris por konservi la originan karakteron de la insulo. Ekzemple, li certigis, ke nur la tradiciaj koloroj de verda, blua kaj bruna estas permesitaj por pordoj kaj kadroj. La domoj eble ne estas pli altaj ol kvar etaĝoj kaj ankaŭ devas esti farbitaj blankaj. Krome, grandaj reklamŝildoj estas malpermesitaj, ĉio ĉi por konservi la insulon en sia origina stato kiel eble plej multe (male al insuloj kiel Gran Canaria kaj Tenerifo kie multe da "betono kaj neono" troviĝas pro amasturismo). Tuj okulfrapaj estas sep artaĵoj de Manrique nomitaj "*Juguetes del Viento*" (Ludiloj de la Vento). Ili troveblas ĉe la flughaveno kaj sur la trafikcirklo proksime de lia iama hejmo. La Fundación César Manrique troviĝas en lia iama hejmo en Tahiche.

La portugala verkisto José Saramago instaliĝis en Tías en 1993 kaj tie verkis kelkajn verkojn kiel Eseo pri blindeco (1995) kaj ĉiujn sekvajn. Li mortis en Tías la 18an de junio 2010. José Saramago estas omaĝita surloke per skulptaĵo preskaŭ kvinmetra el ŝtalo sur placeto alireja al *A Casa José Saramago*, sidejo de la Fondaĵo José Saramago en Lanzarote.​

### Unesko

La insulo estas Biosfera rezervejo proklamita de Unesko.

Literaturo
----------

### En Esperanto

Pri la insulo aperis en 2018 la DVD *Lanzaroto - Insulo fortuna* de Roman Dobrzyński.

Bildgalerio
-----------

* vrako apud Arrecifevrako apud Arrecife
* Kaktoĝardeno de GuatizaKaktoĝardeno de Guatiza
* Kavo Cueva de los VerdesKavo *Cueva de los Verdes*
* El GolfoEl Golfo
* Nacia parko TimanfayaNacia parko *Timanfaya*
* Nacia parko TimanfayaNacia parko *Timanfaya*
* Nacia Parko TimanfayaNacia Parko Timanfaya
* Nacia Parko TimanfayaNacia Parko Timanfaya
* Salejo Salinas del JanubioSalejo *Salinas del Janubio*
* La GeriaLa Geria
* Insulo La Graciosa / Mirador Del RioInsulo La Graciosa / Mirador Del Rio
* Playa BlancaPlaya Blanca
* Satelita foto de Lanzarote kaj Chinijo.Satelita foto de Lanzarote kaj Chinijo.
* Charco Verde, Yaiza.Charco Verde, Yaiza.
* Norda parto de Lanzarote kaj Chinijo.Norda parto de Lanzarote kaj Chinijo.

Referencoj
----------

1. ↑  Inaugurada la Glorieta José Saramago en Tías

Vidu ankaŭ
----------

* Listo de la municipoj de provinco La Palmoj

Eksteraj ligiloj
----------------

* Lanzarote en la Vikimedia Komunejo (Multrimedaj datumoj)
* Kategorio Lanzarote en la Vikimedia Komunejo (Multrimedaj datumoj)

* Lanzarote
* Oficiala retejo de *Cabildo de Lanzarote*.
* Aeraj fotoj de la insulo Arkivigite je 2006-06-30 per la retarkivo Wayback Machine
* Retejo pri turismo Informo pri Lanzarote


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.